**Telki Község**

**Polgármester**

**Előterjesztés**

**Fogorvosi körzet kérdéséről**

**Az előterjesztés mellékletei**: 2 db

**Az előterjesztést tárgyalja**: Pénzügyi Bizottság

**Az előterjesztés elfogadása**: egyszerű szavazatot igényel.

A képviselő-testület május 28-i ülésén 71/ 2018.(V.28.) Öh. számú határozatával döntött arról, hogy

kizárólag Telki lakosságát ellátó fogorvosi alapellátást biztosító körzet kialakítását kezdeményei.

Az önálló fogorvosi körzet kialakítása előtt az önkormányzatnak véleményeztetnie kell a körzet kialakítását a vonatkozó jogszabályokban rögzített hatóságokkal és szervezetekkel,

A véleményezési eljárásban csatolnia kell az illetékes önkormányzatokkal és a praktizáló orvossal történt egyeztetésről készült jegyzőkönyvet, illetve nyilatkozatot a kártalanítás kérdéséről.

Az önálló orvosi tevékenységről szóló 2000.évi II. törvény 2/B.§. (5) bek. alapján ,, *a körzetmódosítás miatt bekövetkezett, a háziorvost ért kár esetén a települési önkormányzat kártalanítási kötelezettséggel tartozik, amelynek megállapításánál figyelembe kell venni a háziorvosi szolgáltató által a finanszírozása keretében kapott egy éves összeget.,,*

A fogorvosi körzet létrehozásának ismert lépései:

1.képviselő-testületi elvi döntés az új körzet létrehozásáról + rendelet-tervezet a körzethatárokról

2. Az illetékes önkormányzatokkal és a praktizáló orvossal történt egyeztetés, nyilatkozat a kártalanítás kérdéséről

3. Alapellátási Intézet véleményének kikérésre a körzet létrehozásáról

4. Pályázat kiírása a fogorvos feladatok ellátására

5. Fogorvos kiválasztása + ellátási szerződés megkötése

6. Fogorvos finanszírozási szerződés megkötése.

A hivatal levében tájékoztatta a jelenlegi praxisjog jogosultját a Diva Dent Bt. képviselőjét dr. Mohácsiné dr. Rédai Krisztinát, aki levélben jelezte, hogy a törvény által előírt kártalanításra igényre tart, melynek összegét a vonatkozó jogszabályok szerint a 2017-es évben fizetett teljes OEP finanszírozási összeg 80 %-nak a Telki lakosokra esô hányadában határozza meg. A 2017.évi OEP finanszírozás összege 11 708 000 Ft ( a három település lakosságszáma: 8.270 fő, ebből Telki lakossága 4119. ) A Telki lakosság alapján számított finanszírozási összeg így 5.831.348.- Ft, így az **igényelt kártalanítás összege: 4.665.078.- Ft**

2018. szeptember 26-i ülésén a képviselő-testület 129/2018.(IX.26.) Öh. számú határozatával arról döntött, hogy a jelenlegi fogorvosi praxist betöltő fogorvostól írásbeli nyilatkozatot kér arról, hogy a fogorvosi praxist milyen feltételekkel tudja áttenni a Telki Egészségházba. A képviselő-testület által meghatározott feltételek: a praxis átköltöztetése Telkibe, a rendelő felszereltetése, az OEP finanszírozott ellátás biztosítása, ezen felül magánfinanszírozott ellátásként a fogszabályozás és fogpótlás biztosítása. A magánfinanszírozott ellátások ellátásához kapcsolódóan az igénybevételhez arányos bérleti díj megfizetése.

Egyidejűleg a testület felkérte a polgármestert a praxisjogi kérdésekben egy szakjogász bevonására.

Fentiek tekintetében – a fogorvosi tartós külföldi tartózkodása okán - levélben megkerestük a Diva Dent Kft. képviselőjét a fentiekről szóló nyilatkozatra.

A dr. Mohácsiné dr. Rédai Krisztina a Diva Dent Kft. képviselője 2018.október 2-án kelt levelében jelezte, hogy az NEAK finanszírozott ellátást milyen formában tudja biztosítani, illetve milyen egyéb ellátások biztosítását tudja vállalni ( csatolva ).

Időközben elkészült a fogorvosi körzet kialakításával kapcsolatos jogi állásfoglalás is, melyben megfogalmazódott egy kérés a fogorvos felé. hogy készítsen egy tételes kimutatást az elmúlt évekre vonatkozóan a NEAK-tól kapott finanszírozás megoszlásáról, valamint a ténylegesen ellátottak lakhelyéről ( Telki, Perbáli vagy Budajenői lakos ).

A kérést jeleztük a fogorvos felé, erre vonatkozóan érdemi választ a fogorvostól azonban nem kaptunk, jelezve, hogy ilyen kimutatást nem áll módjában összeállítani.

Az önkormányzat előtt álló lehetőségek a jogi állásfoglalás alapján:

1. Új körzet kialakítása a jelenlegi praxisjogosult hozzájárulásával, ennek feltétele a megegyezés a kártalanításról.
2. Új körzet kialakítása a jelenlegi praxisjogosult hozzájárulása nélkül
3. Jelenlegi körzet fogorvosi székhelyének áthelyezése Telkibe, ennek feltétele megállapodás az érintett önkormányzatokkal

Telki, 2018. október 29.

Deltai Károly

polgármester

**Határozati javaslat**

**Telki község**

**Önkormányzat**

**Képviselő-testülete**

**/2018. (XI. .) Öh. számú**

**Határozata**

**Új fogorvosi körzet kialakításáról**

Telki község Önkormányzat képviselő-testülete úgy határoz, hogy a kizárólag Telki lakosságát ellátó fogorvosi alapellátást biztosító körzet kialakítását kezdeményezte. A jelenlegi vegyes fogorvosi praxis jogosultja a Diva- Dent Bt. ( 2089 Telki, Barka utca ) részére fizetendő kártalanítás összegét …………………… Ft-ban határozza meg.

Felhatalmazza a polgármestert a kártalanítás megtérítésére vonatkozó megállapodás aláírására.

**Felelős:**  Polgármester

**Határidő:** 2018. november 30.

**Határozati javaslatok**

**Telki község**

**Képviselő-testülete**

**/2018. ( XI . ) Öh. számú**

**Határozata**

**Pályázat kiírása**

**Önálló fogorvosi körzet területi ellátási kötelezettségére**

1. Telki község Képviselő-testülete kizárólag Telki lakosságát ellátó fogorvosi alapellátást biztosító körzetet hoz létre.

2. Telki község Képviselő-testülete a ……./2018.(XI. ) Öh számú határozatban foglalt kártalanítási megállapodás aláírását követően pályázatot ír ki önálló fogorvosi körzet területi ellátási kötelezettségére.

A pályázati felhívást a határozat **melléklete** tartalmazza.

A győztes pályázóval a területi ellátási kötelezettségre megkötésre kerülő szerződés hatálybalépésének feltétele, hogy a finanszírozásra a Nemzeti Egészségbiztosítási Alapkezelővel a szerződés megkötésre kerüljön.

**Felelős:**  Polgármester

Szociális Bizottság elnöke

**Határidő:** Pályázat kiírása 2018. …………………….

Pályázat elbírálása 2018…………. ………….

**melléklet**

**Telki Községi képviselő-testülete**

pályázatot hirdet

**fogorvos**

munkakör betöltésére.

**Ellátandó lakosságszám (kártya)**: Új fogorvosi praxis   
**Ellátandó települések száma**: Telki közigazgatási területe

**Pályázati feltételek**:

1. A háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet szerinti képesítés, valamint az önálló orvosi tevékenységről szóló 2000. évi II. törvény, e törvény végrehajtásáról szóló 2313/2011. (XII.23.) Korm. rendelet, és az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII.15.) Korm. rendeletben előírt egyéb feltételek, az önkormányzattal kötött feladat-ellátási szerződés szerint

2. Büntetlen előélet  
3. Cselekvőképesség  
4. Magyar Orvosi Kamarai tagság

**A pályázat részeként benyújtandó iratok, igazolások**:

1. részletes személyi és szakmai tevékenységet bemutató fényképes önéletrajz,  
2. orvosi diploma és a szakirányú végzettséget, szakképesítést igazoló okiratok másolata,  
3. 3 hónapnál nem régebbi erkölcsi bizonyítvány,  
4. vállalkozási formától függően egyéni vállalkozói igazolvány vagy 30 napnál nem régebbi hiteles cégkivonat,  
5. Magyar Orvosi Kamarai tagság igazolása,  
6. egészségügyi alkalmasságot igazoló irat másolata,  
7. a működési engedély kiadási feltételeinek meglétét igazoló irat másolata,  
8. a praxisengedély kiadási feltételeinek meglété igazoló irat másolata,  
9. hozzájáruló nyilatkozat, hogy a pályázat elbírálásában részt vevők a teljes pályázati anyagot megismerhessék,  
10. nyilatkozat arról, hogy pályázatát a Képviselő-testület nyilvános vagy zárt ülésen tárgyalja.  
**A pályázat benyújtásának határideje**: 2018.  
**A pályázat elbírálásának határideje**: 2018.  
**A pályázat benyújtásának módja**:

1. postai úton Telki Község Önkormányzata címére (2089 Telki, Petőfi u.1.)  
2. személyesen Deltai Károly polgármesternek kell benyújtani.

**Területi ellátási kötelezettséggel**: Igen  
**A munkakör betölthetőségének időpontja**: ……..  
**Jogviszony jellege**: Vállalkozási  
**Kategória**: Fogorvosi  
**Típusa**: Vegyes  
**Leírás / Megjegyzések**: Az önkormányzat a feladatellátáshoz a rendelő-helységet **térítésmentesen/ térítési díj ellenében adja használatba.**A nyertes pályázóval Telki Község Önkormányzata **határozatlan/ határozott** idejű feladat-ellátási szerződést köt.